Chad ຖິ້ມລະເບີດໃສ່ພວກ ໂບໂກ ຮາຣາມ ໃນ ໄນຈີເຣຍ 
ກອງທັບ​ຂອງ ​Chad ​ໄດ້ໂຕ້​ຕອບ​ ໂດຍໂຈມຕີທາງ​ອາກາດ ຕໍ່​ພວກ ໂບໂກ ຮາຣາມ ​ໃນ​​ໄນ​ຈີ​ເຣຍ ຫຼັງ​ຈາກ ​​ການໂຈມຕີສະຫຼະຊີບ​ ໃນນະຄອນຫຼວງຂອງ Chad.
ປະເທດ Chad ໄດ້ກ່າວ ວັນພະຫັດມື້ນີ້ວ່າ ກອງທັບຂອງຕົນໄດ້ ປະຕິບັດການ ໂຕ້ຕອບທາງອາກາດ ຕໍ່ພວກຫົວຮຸນແຮງ ໂບໂກ ຮາຣາມ ໃນປະເທດເພື່ອນບ້ານ ໄນຈີເຣຍ ຫຼັງຈາກເກີດລະເບີດ ສະຫຼະຊີບຄູ່ໜຶ່ງໃນຕົ້ນຂອງສັບປະດານີ້ ຢູ່ນະຄອນຫຼວງ Chad ທີ່ໄດ້ເຮັດໃຫ້ຢ່າງໜ້ອຍ 33 ຄົນເສຍຊີວິດ ກອງທັບ Chad ກ່າວໃນຖະແຫລງການວ່າ ການໂຈມຕີທາງອາ ກາດໄດ້ແນເປົ້າໃສ່ ຄ້າຍພວກຫົວຮຸນແຮງ ຫົກແຫ່ງ ແລະ ເຮັດ ໃຫ້ ບໍ່ມີຂໍ້ມູນກ່ຽວກັບຈຸດ ທີ່ໄດ້ມີການໂຈມຕີຢູ່ໃສ ເຫດລະເບີດຮ້າຍແຮງໃນວັນຈັນທີ່ຜ່ານມາ ໄດ້ເກີດຂຶ້ນຢູ່ກອງບັນຊາການໃຫຍ່ຕຳຫຼວດແລະ ໂຮງຮຽນຕຳຫຼວດ ໃນເມືອງ N’Djamena ບ່ອນທີ່ເຮັດໃຫ້ມີຫຼາຍກວ່າ 100 ຄົນ ໄດ້ຮັບບາດເຈັບເຊັ່ນກັນ ນາຍົກລັດຖະມົນຕີ Kalzeube Pahimi ໄດ້ກ່າວໃນວັນພຸດວານນີ້ວ່າ ເພື່ອຕອບໂຕ້ຕໍ່ການ ໂຈມຕີດັ່ງກ່າວ ລັດຖະບານໄດ້ຫ້າມໃສ່ ຫຼື ຂາຍຜ້າຄຸມຫົວ ຫຼື Burqas ຢູ່ໃນປະເທດ